Bago mag-umpisa ng pagliligpit ng bahay

◯Kuhaan ng litrato ang kondisyon ng bahay

Upang maunawaan ang kalagayan ng nasirang bahay, kuhaan ng litrato ang paligid at ang loob nito.

Hindi lamang ang bahay, kundi pati na rin ang iba pang nasirang kagamitan (sasakyan o refrigerator, atbp.)

Upang malaman ang kung gaano kataas ang naging tubig-baha, kuhaan ng litrato ang bakat ng tubig sa pader.

Ang mga rekord na makakalap sa pamamagitan ng pagkuha ng litrato ay makakatulong sa aplikasyon ng insurance at ng disaster certificate.

◯ Ano ang Risai Shoumeisho (disaster certificate)

Ito ay dokumentong nagsasaad ng naging sira o damage ng inyong bahay na ia-apply sa munisipyo.

Kung mayroon nito, maaaring makakuha ng probisyon ng tulong batay sa naging damage na naiulat. Maaari ring makakuha muli ng bagong residence card.

Maaaring umabot o mas magtagal pa sa 1 buwan ang aplikasyon at releasing nito. Hangga`t maaari ay kaagad na mag-aaply nito.

◯ Bago isagawa ang pagliligpit

・Kuryente

Tiyakin ang breaker sa posibilidad na sira ng koneksiyon o electricity leak.

Mayroong posibilidad na sira ang breaker o makuryente, agarang sumangguni sa electric company .

・Gas

Kung mayroong amoy gas sa loob ng bahay, agarang itawag ito sa gas company.

Mayroong 2 uri ng gas. Ito ay Toshi Gas at Propane Gas.

Kung Toshi Gas ang gamit ninyo, otomatikong titigil ang koneksiyon nito sa oras ng kalamidad.

Kung bumalik ang koneksiyon, pipindutin lamang ang buton sa gas meter upang muling makagamit nito. Tiyakin kung bumalik na ang koneksiyon nito sa pamamagitan ng pagtawag sa gas company.

Kung Propane Gas naman, kung gumagalaw ang gas bombe ay maaaring may gas leak mula rito. Agarang itawag ito sa gas company.

・Ang pakikipag-ugnayan sa insurance company

Kung ang inyong bahay ay nakapasok sa fire disaster insurance o building mutual aid insurance, ipaalam ang naging pagbaha sa insurance company. Tiyakin kung makakatanggap ng pinansiyal na tulong para sa repair. Kung kayo naman ay nakatira sa apartment, ipaalam agad ang situwasyon sa may-ari.

Bago magpaayos ng nasirang bahay, kuhaan muna ito ng litrato, at tumawag sa insurance company o may-ari ng paupahan, o kaya naman ay sa architecture company na gumawa ng inyong bahay.